ใครมาทำธุระหรือมาเดินเล่นที่เซ็นทรัลแอร์พอร์ตพลาซ่า ผมว่าต้องมีซักวันที่เราเบื่ิอร้านอาหารแบรนด์ดังในห้างนะ แต่ผมน่ะปกติก็มานั่งทานที่นี่บ่อยๆ ชั้นG เดินไปโซนที่เป็นทางออกลานน้ำพุ ก่อนถึงทางออกจะมีกาดหลวงที่เป็นโซนอาหาร ในนั้นมีอร่อยๆหลายเจ้าเลยครับ วันนี้ผมมาลองสองเมนู คือ
ข้าวหมูกระเทียม ราคา 35 บาท ข้าวอร่อยหุงออกมาได้พอดี หมูกระเทียมหั่นบางพอดีๆ ทอดกรอบ โรยด้วยกระเทียมเหลืองหอมกำลังดี หมูเค็มๆกินกับข้าวแล้วพอดีๆมากๆ กระเทียมก็ไม่ไหม้เลยซักนิด ให้ สี่ดาว

ไก่แพนงราดข้าว ราคา 35 บาท ข้าวอร่อยเพราะเป็นข้าวเดียวกัน ไก่ได้เยอะมาเป็นชิ้นเลย เค้าเอาไปทอดก่อนแล้วค่อยมาทำแพนง ส่วนตัวผมว่าจืดเค็มไปนิด พอจืดๆเจอกะทิเลยเลี่ยน ให้สองดาวครึ่ง

ยังมีอีกหลายเมนูที่ยังไม่ได้ลอง แต่คุณภาพอาหารด้วยราคาแบบนี้ในห้างผมให้ผ่านเลยครับ